Mount Biscoe

Mount Biscoe is en markanten, swarten Barg an de Küst von Enderbyland, Oostantarktika. Mit en Höögd von  reckt he sik över dat Kap Ann rut 5 km in’n Noorden von’n Mount Hurley.

Luftopnahmen von’n Barg sünd an’n 22. Dezember 1929 bi en Floog von’n noorweegschen Polarforscher Hjalmar Riiser-Larsen maakt worrn. Tosätzlich is he an’n 14. Januar 1930 von Boord von de RSS Discovery bi de British Australian and New Zealand Antarctic Research Expedition (1929–1931) ünner Leid von’n austraalschen Polarforscher Douglas Mawson fotografeert worrn. Bi beide Forschungsreisen güngen de Deelnehmers dor von ut, dat sik dat bi’n Barg üm dat Kap hannelt, dat de brietsche Seefohrer un Opdecker John Biscoe (1794–1843) an’n 16. März 1831 opdeckt un na siene Fro as Kap Ann nöömt hett. De Naam is för dat Kap bleven, wieldes de Barg na Biscoe nöömt worrn is. De exakte Positschoon is 1957 von en Mannschop von de Australian National Antarctic Research Expeditions bestimmt worrn.

 Weblenken 

 Mount Biscoe op geographic.org (engelsch)

Kategorie:Enderbyland